Na temelju članka 29. Zakona o poljoprivrednom zemljištu (Narodne novine br. 20/18, 115/18, 98/19) i članka 30. Statuta Općine Nova Bukovica („Službeni glasnik Općine Nova Bukovica broj 1/13, 2/13, 1/15, 1/18, 2/18 i 10/19), Općinsko Vijeće Općine Nova Bukovica na 29. sjednici održanoj dana 22. veljače 2021. godine, donosi

**ODLUKU o izmjeni Odluke o donošenju Programa raspolaganja**

**poljoprivrednim zemljištem u vlasništvu Republike Hrvatske**

 **na području Općine Nova Bukovica**

**Članak 1.**

 Ovom Odlukom mijenja se Program raspolaganja poljoprivrednim zemljištem u vlasništvu Republike Hrvatske na području Općine Nova Bukovica (Službeni glasnik broj 4/18, u daljnjem tekstu: Program), na način da se u Tablici prikaza raspolaganja po katastarskom česticama i oblicima raspolaganja (Prilogu 1.), koji je sastavni dio Programa, u stupcu „katastarska čestica predviđeni oblik raspolaganja“ riječi „zakup“ i „povrat“ zamjenjuju se riječju „ostale namjene“ u sljedećim rednim brojevima:

1. **r. br. 1609** - kčbr. 464/13 k.o. Gornja Bukovica – riječ „povrat“ zamjenjuje se riječju „ostale namjene“
2. **r. br. 3029** - kčbr. 1986/176 k.o. Nova Bukovica – riječ „zakup“ zamjenjuje se riječju „ostale namjene“
3. **r.br. 3030** - kčbr 1986/185 k.o. Nova Bukovica – riječ „zakup“ zamjenjuje se riječju „ostale namjene“
4. **r.br. 2807** – kčbr 1373/3 k.o Nova Bukovica – riječ „povrat“ zamjenjuje se riječju „ostale namjene“
5. **r.br. 2959 –** kčbr 1744/3 k.o. Nova Bukovica - riječ „povrat“ zamjenjuje se riječju „ostale namjene“

**Članak 2.**

 U tekstualnom dijelu Programa u poglavlju „SADRŽAJ PROGRAMA“ u točki 3. mijenjaju se podaci u tabličnom prikazu „T-2 Prikaz ukupnih površina po oblicima raspolaganja“ u sljedeće označenom retku:

„- površine određene za povrat“ na način da se brojke „376,1677“ zamjenjuju brojkama „375,0284“

„-površine određene za zakup“ na način da se brojke “2.884,4329“ zamjenjuju brojkama „2.861,3906“

i

„- površine određene za ostale namjene - jednokratno, maksimalno do 5%“ na način da se brojka „0“ zamjenjuje brojkom „24,1816“

**Članak 3.**

 U tekstualnom dijelu Programa u poglavlju „5. Površine određene za zakup“ u drugom odlomku iza riječi „određeno je“ brojke „2.884,4329“ zamjenjuju se brojkama „2.861,3906“.

 U tekstualnom dijelu Programa u poglavlju „7. Površine određene za povrat“ iza riječi „određeno je“ brojke „376,1677“ zamjenjuju se brojkama „375,0284“.

 Tekstualni dio u Programu u poglavlju „10. Površine određene za ostale namjene“ mijenja se i glasi:

„Na području Općine Nova Bukovica određeno je 24,1816 ha površine poljoprivrednog zemljišta u vlasništvu Republike Hrvatske za ostale namjene. Popis svih katastarskih čestica poljoprivrednog zemljišta u vlasništvu RH određenih za ostale namjene nalazi se u PRILOGU 1.

**Članak 4.**

 U prilogu ove Odluke, kao sastavni dio, daje se pročišćeni sadržaj obrasca Programa i Tablice prikaza raspolaganja po katastarskom česticama i oblicima raspolaganja u skladu s ovom Odlukom.

**Članak 5.**

 Ova Odluka stupa na snagu prvog dana nakon objave u „Službenom glasniku“ Općine Nova Bukovica, a primjenjivati će se nakon zaprimljenih suglasnosti iz članka 29. stavak 2. Zakona o poljoprivrednom zemljištu (Narodne novine br. 20/18, 115/18, 98/19).

**OPĆINSKO VIJEĆE OPĆINE NOVA BUKOVICA**

**KLASA: 320-02/18-01/04 PREDSJEDNIK**

**URBROJ: 2189/09-01-21-119 Franjo Kraljik**

**Nova Bukovica, 22. veljače 2021. godine**